[{"text_idx": "#000002", "text": "Roedd y Cyngor wedi cynnal digwyddiad ar ddydd Gwener, 14eg Hydref yn Hyb y Fenni mewn partneriaeth gyda Menter Iaith Blaenau Gwent, Torfaen a Sir Fynwy (BGTM), mudiad sydd yn gweithio yn y gymuned leol mewn sawl ffordd er mwyn creu cyfleoedd i bobl ddefnyddio\u2019r Gymraeg, i ddathlu\u2019r diwrnod yn y gymuned. Roedd yna gyfle i rannu stori yn y Gymraeg i blant o dan 5 mlwydd oed, adnoddau lliwio Shwmae, gwybodaeth am ddosbarthiadau Cymraeg drwy gyfrwng Coleg Gwent a gwybodaeth am addysg cyfrwng Cymraeg, gyda hyn oll yn cael ei fwynhau gyda Phicau ar y Mae o Bopty\u2019r Farchnad er mwyn dathlu mewn steil."}, {"text_idx": "#000004", "text": "Er bod Diwrnod Shwmae yn ddigwyddiad blynyddol, mae\u2019r Cyngor yn gweithio drwy gydol y flwyddyn er mwyn hyrwyddo\u2019r iaith Gymraeg. Roedd cyfrifiad 1991 yn dangos bod ychydig dros 1,800 o bobl yn siarad Cymraeg yn Sir Fynwy. Ond mae\u2019r arolwg diweddaraf o\u2019r boblogaeth yn dangos bod mwy na 14,800 o bobl yn siarad Cymraeg yn Sir Fynwy."}, {"text_idx": "#000005", "text": "Dywedodd y Cyngh. Tudor Thomas, Aelod Cabinet Cyngor Sir Fynwy ar gyfer Gofal Cymdeithasol, Diogelu a Gwasanaethau Iechyd Hygyrch: \u201cMae\u2019n ffantastig bod yr iaith Gymraeg yn cael ei dathlu yn aml yn ein cymunedau. Mae mor bositif i weld y nifer o siaradwyr Cymraeg yn cynyddu a bod mwy o gyfleoedd i ddysgu am yr iaith ar draws y sir.\u201d"}, {"text_idx": "#000008", "text": "Unwaith y byddwch wedi dewis iaith, byddwn yn defnyddio cwcis i gofio ar gyfer y tro nesaf\nOnce you've selected a language, we'll use cookies to remember for next time."}]